CELEX: 32012R1085
Language: lt
Date: 2012-11-20 00:00:00
Title: 2012 m. lapkričio 20 d. Komisijos įgyvendinimo reglamentas (ES) Nr. 1085/2012, kuriuo leidžiama naudoti 2013 m. tarifinę kvotą, taikomą tam tikroms į Europos Sąjungą importuojamoms iš perdirbtų žemės ūkio produktų, nurodytų Tarybos reglamente (EB) Nr. 1216/2009, pagamintoms Norvegijos kilmės prekėms

21.11.2012   
            
            
               LT
            
            
               Europos Sąjungos oficialusis leidinys
            
            
               L 322/2
            
         KOMISIJOS ĮGYVENDINIMO REGLAMENTAS (ES) Nr. 1085/2012
   2012 m. lapkričio 20 d.
   kuriuo leidžiama naudoti 2013 m. tarifinę kvotą, taikomą tam tikroms į Europos Sąjungą importuojamoms iš perdirbtų žemės ūkio produktų, nurodytų Tarybos reglamente (EB) Nr. 1216/2009, pagamintoms Norvegijos kilmės prekėms
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1216/2009, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 2004 m. spalio 25 d. Tarybos sprendimą 2004/859/EB dėl Europos bendrijos ir Norvegijos Karalystės susitarimo pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo sudarymo (2), ypač į jo 3 straipsnį,
   kadangi:
   
               (1)
            
            
               Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokole (3) ir EEE susitarimo 3 protokole (4) nustatoma prekybos tvarka, kurią susitariančiosios šalys taiko tam tikriems žemės ūkio ir perdirbtiems žemės ūkio produktams;
            
         
               (2)
            
            
               EEE susitarimo 3 protokole, iš dalies pakeistame EEE jungtinio komiteto sprendimu Nr. 138/2004 (5), nustatyta nulinė muito norma, taikoma tam tikriems vandenims, į kuriuos pridėta cukraus ar kitų saldiklių arba aromatinių medžiagų ir kurių KN kodas yra 2202 10 00, ir kitiems nealkoholiniams gėrimams, į kuriuos pridėta cukraus ir kurių KN kodas yra ex 2202 90 10;
            
         
               (3)
            
            
               Norvegijos atveju nulinės muito normos taikymas vandenims ir kitiems atitinkamiems gėrimams buvo laikinai sustabdytas Europos bendrijos ir Norvegijos Karalystės susitarimu pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo (6) (toliau – susitarimas), patvirtintu Tarybos sprendimu 2004/859/EB (7). Pagal šio susitarimo suderinto protokolo IV punktą be muito importuoti Norvegijos kilmės prekes, kurių KN kodai yra 2202 10 00 ir ex 2202 90 10, leidžiama tik neviršijant neapmuitinamos importo kvotos, o ją viršijus mokamas muitas;
            
         
               (4)
            
            
               Komisijos reglamentu (ES) Nr. 1304/2011 (8) buvo panaikintas laikinas bemuičio režimo sustabdymas 2012 m. sausio 1 d.–gruodžio 31 d. į Sąjungą importuotiems minėtiems vandenims ir gėrimams;
            
         
               (5)
            
            
               būtina leisti naudoti 2013 m. tarifinę kvotą minėtiems vandenims ir gėrimams; paskutinę metinę kvotą 2011 m. šiems produktams leista naudoti Komisijos reglamentu (ES) Nr. 1248/2010 (9). Kadangi 2012 m. kvotos nebuvo leista naudoti, 2013 m. kvota turėtų likti tokia pati kaip 2011 m.;
            
         
               (6)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (10), nustatytos tarifinių kvotų administravimo taisyklės. Tikslinga nustatyti, kad šiuo reglamentu leidžiamos naudoti tarifinės kvotos būtų administruojamos vadovaujantis šiomis taisyklėmis;
            
         
               (7)
            
            
               šiuo reglamentu numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais I priede, komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   2013 m. sausio 1 d.–gruodžio 31 d. priede nurodytomis sąlygomis leidžiama naudoti jame išvardytų Norvegijos kilmės prekių Sąjungos tarifinę kvotą.
   2.   Priede išdėstytoms abiejų šalių prekėms taikomos kilmės taisyklės yra pateiktos Europos ekonominės bendrijos ir Norvegijos Karalystės dvišalio laisvosios prekybos susitarimo 3 protokole.
   3.   Importuojant kvotą viršijančius kiekius taikomas preferencinis 0,047 EUR/l muitas.
   2 straipsnis
   1 straipsnio 1 dalyje nurodytą Sąjungos tarifinę kvotą administruoja Komisija, remdamasi Reglamento (EEB) Nr. 2454/93 308a, 308b ir 308c straipsniais.
   3 straipsnis
   Reglamentas (ES) Nr. 1304/2011 panaikinamas.
   4 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 328, 2009 12 15, p. 10.
   
      (2)  OL L 370, 2004 12 17, p. 70.
   
      (3)  OL L 171, 1973 6 27, p. 2.
   
      (4)  OL L 22, 2002 1 24, p. 37.
   
      (5)  OL L 342, 2004 11 18, p. 30.
   
      (6)  OL L 370, 2004 12 17, p. 72.
   
      (7)  OL L 370, 2004 12 17, p. 70.
   
      (8)  OL L 330, 2011 12 14, p. 19.
   
      (9)  OL L 341, 2010 12 23, p. 1.
   
      (10)  OL L 253, 1993 10 11, p. 1.
   
      PRIEDAS
      
         2013 m. tarifinė kvota, taikoma į Europos Sąjungą importuojamoms Norvegijos kilmės prekėms
      
      
                  Eilės Nr.
               
               
                  KN kodas
               
               
                  Produkto aprašas
               
               
                  Metinės kvotos dydis 2011 m.
               
               
                  Muitas, taikomas neviršijus kvotos
               
               
                  Muitas, taikomas viršijus kvotą
               
            
                  09.0709
               
               
                  2202 10 00
               
               
                  
                              –
                           
                           
                              Vandenys, įskaitant mineralinius vandenis ir gazuotuosius vandenis, į kuriuos pridėta cukraus ar kitų saldiklių arba kvapiųjų medžiagų
                           
                        
               
                  17,303 mln. litrų
               
               
                  Išimtis
               
               
                  0,047 EUR/l
               
            
                  ex 2202 90 10
               
               
                  
                              –
                           
                           
                              Kiti nealkoholiniai gėrimai, į kuriuos pridėta cukraus (sacharozės arba invertuotojo cukraus)